ตลท. ปลด SP หุ้น SSI เปิดขาย 1 – 10 ก.ค. ก่อนเพิกถอนออกตลาดฯ 11 ก.ค.นี้
ตลท.ปลด SP หุ้น SSI เปิดขาย 1 – 10 ก.ค. ก่อนเพิกถอนออกตลาดฯ 11 ก.ค.นี้
ตลท.ปลด SP หุ้น SSI เปิดขาย 1 – 10 ก.ค. ก่อนเพิกถอนออกตลาดฯ 11 ก.ค.นี้
22 มิ.ย. 2563

ตลาดหลักทรัพย์แห่งประเทศไทย (ตลท.) ระบุว่า เพิกถอนหุ้นสามัญของบริษัท สหวิริยาสตีลอินดัสตรี จำกัด (มหาชน) หรือ SSI จากการเป็นหลักทรัพย์จดทะเบียน เนื่องจากบริษัทเข้าข่ายอาจถูกเพิกถอนจากการเป็นหลักทรัพย์จดทะเบียนกรณีมีส่วนของผู้ถือหุ้นมีค่าน้อยกว่าศูนย์ตามข้อ 9 (6) (ง) ของข้อบังคับตลาดหลักทรัพย์ฯ เรื่องการเพิกถอนหลักทรัพย์จดทะเบียน พ.ศ.2542 (ข้อบังคับว่าด้วยการเพิกถอน) ซึ่งบริษัทไม่สามารถดำเนินการแก้ไขให้เหตุเพิกถอนหมดไปภายในระยะเวลาที่กำหนดอันเป็นเหตุเพิกถอนตามข้อ 9 (15) ของข้อบังคับว่าด้วยการเพิกถอน
ทั้งนี้ตลาดหลักทรัพย์ฯ จะเปิดให้ซื้อขายหุ้นสามัญของ SSI เป็นเวลา 7 วันทำการก่อนวันที่มีผลเป็นการเพิกถอนหลักทรัพย์ คือระหว่างวันที่ 1 – 10 กรกฎาคม 2563 ภายใต้หลักเกณฑ์และเงื่อนไขดังนี้
ดังนั้น ก่อนการตัดสินใจซื้อขายหุ้นสามัญของ SSI ที่จะถูกเพิกถอน ขอให้ผู้ลงทุนโปรดศึกษาข้อมูลของบริษัทโดยละเอียด เช่น ฐานะการเงิน, ผลการดำเนินงาน, ความเห็นผู้สอบบัญชี, ผู้ถือหุ้นรายใหญ่, คณะกรรมการ, ข่าวย้อนหลัง เป็นต้น ตลอดจนความเสี่ยงและปัจจัยอื่น ๆ ที่เกี่ยวข้องด้วย และเพื่ออำนวยความสะดวกในการเข้าถึงข้อมูลของผู้ลงทุนตลาดหลักทรัพย์ฯ ได้รวบรวมข้อมูลเบื้องต้นเกี่ยวกับงบการเงินงวดล่าสุดพร้อมความเห็นผู้สอบบัญชี และแบบแสดงรายงานข้อมูลประจำปี (แบบ 56-1)